รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท ประกอบด้วยกรรมการอิสระจำนวน 3 ท่านคือนายประดัง
ปรีชญางกูร เป็นประธานกรรมการตรวจสอบ นายอรัญ พรหมรัตน์ และนายณรงค์ชัย สถานุพงษ์
เป็นกรรมการตรวจสอบ โดยในปี 2549 คณะกรรมการตรวจสอบได้มีการประชุม 7 ครั้ง

คณะกรรมการตรวจสอบได้ปฏิบัติหน้าที่และความรับผิดชอบตามที่ได้รับมอบหมายจากคณะกรรมการบริษัท
ซึ่งเป็น ไปตามข้อกำหนดของตลาดหลักทรัพย์แห่งประเทศไทย และรายงานต่อคณะกรรมการบริษัท
ทั้งนี้ได้ประชุมร่วมกับผู้บริหารระดับสูง ผู้บริหารฝ่ายตรวจสอบภายใน
และผู้สอบบัญชีได้เข้าร่วมประชุมในวาระที่เกี่ยวข้อง ผลการปฏิบัติงานของคณะ
กรรมการตรวจสอบมีสาระสำคัญสรุปได้ดังนี้

1.  สอบทานงบการเงินรายไตรมาสและประจำปี ร่วมกับฝ่ายบริหารและผู้สอบบัญชีของบริษัท
    เพื่อให้มั่นใจว่ารายงานทางการเงินได้จัดทำขึ้นอย่างถูกต้องตามที่ควร
    รวมทั้งการเปิดเผยข้อมูลในงบการเงินอย่างเพียงพอเป็นไปตามมาตรฐานการบัญชีที่รับรองทั่วไป
    และรายการที่อาจมีความขัดแย้งทางผล ประโยชน์ได้มีกระบวนการพิจารณาอย่างโปร่งใส

2.  สอบทานและให้ความเห็นต่อผลการตรวจสอบของฝ่ายตรวจสอบภายใน
    เพื่อให้มั่นใจถึงความเพียงพอและเหมาะสมของระบบการควบคุมภายใน
    พร้อมทั้งเสนอประเด็นปัญหาสำคัญเกี่ยวกับการบริหารงานทั่วไปที่อาจมีผลกระทบต่อบริษัทให้ฝ่ายบริหารพิจารณา

3.  พิจารณาให้ความเห็นชอบแผนการตรวจสอบประจำปี 2550
    ซึ่งได้จัดทำขึ้นบนพื้นฐานของการประเมินการควบคุมภายในและมีขอบเขตที่ครอบคลุมระบบงานต่างๆ
    ที่สำคัญของบริษัท

4.  สอบทานให้มีการปฏิบัติตามหลักการกำกับดูแลกิจการที่ดี รวมทั้งพิจารณาสอบทานความเหมาะสม
    และความสมเหตุสมผลเกี่ยวกับรายการที่เกี่ยวโยงกัน
    และเปิดเผยข้อมูลสารสนเทศรายการเกี่ยวโยงอย่าง โปร่ง
    ใสตามประกาศของคณะกรรมการกำกับหลักทรัพย์ (ก.ล.ต.)
    และตลาดหลักทรัพย์แห่งประเทศไทย (ต.ล.ท)

5.  สอบทานและติดตามผลการบริหารความเสี่ยง (Risk Management)
    ของบริษัทและบริษัทย่อยตามที่คณะกรรมการบริหารความเสี่ยงได้จัดให้มีการประเมินความเสี่ยงที่มีผลกระทบต่อการบรรลุเป้าหมายในการทำธุรกิจของบริษัท
    และได้กำหนดมาตรการป้องกันและแก้ไขความเสี่ยงดังกล่าว เพื่อให้แน่
    ใจว่าแนวทางหรือมาตรการต่างๆ
    ในการบริหารความเสี่ยงนั้นได้นำไปปฏิบัติอย่างจริงจังและเป็นรูปธรรมตามแผนที่วางไว้

6.  คณะกรรมการตรวจสอบได้ทำการประเมินตนเอง (Self-Assessment)
    ของคณะกรรมการตรวจสอบ ทั้งคณะเกี่ยวกับองค์ประกอบของคณะกรรมการตรวจสอบ
    การฝึกอบรมและทรัพยากร การประชุม กิจกรรมของคณะกรรมการตรวจสอบ
    ความสัมพันธ์กับผู้ช่วยผู้อำนวยการฝ่ายตรวจสอบภายใน ผู้สอบบัญชี
    และผู้บริหารได้ผลการสรุปการประเมินตนเองทั้งคณะอยู่ในเกณฑ์ดีมาก

7.  พิจารณาคัดเลือก บริษัท สำนักงานเอินส์ท แอนด์ ยัง จำกัด เป็นผู้สอบบัญชีของบริษัท
    โดยพิจารณาจากผลการปฏิบัติงานเป็นที่น่าพอใจและให้ความเห็นที่เป็นประโยชน์ต่อธุรกิจจึงได้นำเสนอต่อที่ประชุมคณะกรรมการบริษัทให้ความเห็นชอบก่อนขออนุมัติต่อที่ประชุมสามัญประจำปี

  (นายประดัง ปรีชญางกูร)

  ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

เรียน ท่านผู้ถือหุ้น

คณะกรรมการบริษัทเป็นผู้รับผิดชอบต่องบการเงินรวมของบริษัท สามารถเทลคอม จำกัด (มหาชน)
และบริษัทย่อยและสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรอง
ทั่วไปโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีและดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่าง
มีเหตุผลว่าการบันทึกทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการอิสระจำนวน
3 ท่าน
เพื่อทำหน้าที่สอบทานนโยบายการบัญชีและคุณภาพของรายงานทางการเงินและระบบการควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่า ระบบการควบคุมภายในบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2549

( นายประดัง ปรีชญางกูร ) ( นายวัฒน์ชัย วิไลลักษณ์ )

ประธานกรรมการ ประธานกรรมการบริหาร